Sekolah Menengah Kebangsaan Agama Igan

**Sekolah Menengah Kebangsaan Agama Igan** atau nama ringkasnya *SMK Agama Igan* atau *SMKA Igan* (Jawi: مدرسة إيغان الدينية الوطنية الثانوية), merupakan sebuah Sekolah menengah agama yang terletak di D/A Pejabat Pelajaran Daerah Dalat,.

Pada 2022, Sekolah Menengah Kebangsaan Agama Igan mempunyai 249 pelajar lelaki dan 299 pelajar perempuan, menjadikan jumlah keseluruhan murid seramai 548 orang. Ia mempunyai seramai 46 orang guru.2022

## Sejarah
SMK Agama Igan merupakan salah sebuah SMKA di negeri Sarawak yang telah siap dibina pada 17 Julai 1998 dengan kos pembinaan sebanyak RM17.95 juta di atas tanah seluas 30.89 ekar. Sekolah ini merupakan satu-satunya SMKA di negeri Sarawak yang terletak di luar bandar iaitu di sebuah perkampungan nelayan Daerah Kecil Igan dalam Bahagian Mukah. Pada awalnya sekolah ini adalah di bawah pengurusan Pejabat Pelajaran Daerah Sibu yang kemudiannya diletakkan di bawah pengurusan Pejabat Pelajaran Daerah Mukah sebelum diletakkan sepenuhnya di bawah pentadbiran Pejabat Pelajaran Daerah Dalat sehingga sekarang. Daripada sudut persempadanan politik pula, sekolah ini berada di bawah naungan Dewan Undangan Negeri Jemoreng dan Parlimen Igan.

Sekolah ini mula beroperasi pada 1 Januari 1999 dengan pengambilan pertama pelajar Tingkatan 1 seramai 179 orang yang terdiri daripada 91 orang pelajar lelaki dan 88 orang pelajar perempuan. Pada awal pembukaan ini, 6 buah kelas telah di buka. Pengambilan pelajar adalah daripada pelbagai tempat iaitu daerah Sarikei, Belawai, Tanjung Manis, Daro, Matu, Igan, Oya, Dalat, Mukah dan Balingian.

Pada asasnya syarat pemilihan pelajar adalah berdasarkan keputusan UPSR sekurang-kurangnya 2A 3B, namun atas faktor perjanjian politik pada waktu itu, maka SK Kampung Igan dan SK Senau semua pelajar diterima masuk tanpa terikat kepada syarat keputusan UPSR (sekarang hanya SK Kampung Igan yang menjadi penyalur). Pada awal pembukaan, sekolah ini hanya mempunyai 17 orang guru iaitu 11 orang guru lelaki dan 6 orang guru perempuan serta 4 orang kakitangan sekolah iaitu seorang lelaki dan 3 orang perempuan. Kini pelajar SMKA Igan telah meningkat menjadi 519 orang dengan 26 bilik darjah dari tingkatan 1 hingga tingkatan 6 serta 59 orang guru dan 17 orang staf sokongan.

Dari sudut fizikal, bangunan-bangunan yang dibina masih kekal hingga sekarang dengan beberapa pertambahan. Fungsi bilik-bilik tertentu diubah bersesuaian dengan tuntutan semasa.

Tahun 2001 mencatatkan sejarah bagi SMKA Igan kerana pada tahun itu adalah julung-julung kalinya 172 pelajar ambilan pertama meduduki peperiksaan PMR seterusnya pada tahun 2002 ambilan pertama tingkatan 4 manakala 2003 adalah SPM pertama. 

**<u><big>Senarai Pengetua SMK Agama Igan</big></u>**

## Guru - Guru SMK Agama Igan

## Pencapaian

**AKADEMIK**

**KOKURIKULUM**

1) Pesta Pantun - Peringkat Kebangsaan

2) Syarahan Agama - Peringkat Kebangsaan

3) Kadet Bomba - Peringkat Kebangsaan

4) Olahraga - Peringkat Kebangsaan

5) Merentas Desa - Peringkat Kebangsaan

6) Bola Sepak - Peringkat Kebangsaan

7) Sepak Takraw - Peringkat Kebangsaan

## Alamat
:Sekolah Menengah Kebangsaan Agama Igan
:PO BOX 240 
:96400 Mukah
:Sarawak, Malaysia
:Telefon : +6010 261 3201
:Email : smkagamaigan@gmail.com
:

## Pautan luar
*https://www.facebook.com/smkaimukahsarawak/